ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπoυ*

**ΔΕΛΤΙΟ ΤΥΠΟΥ  *7/1/2025***

**ΜΕ ΛΑΜΠΡΟΤΗΤΑ τελέστηκε στην πολη μασ, ο Αγιασμός των Υδάτων ανήμερα των Θεοφανείων.**

Στον Προφήτη Ηλία ορίστηκε από το Δήμο μας, να πραγματοποιηθεί η επίσημη τελετή του Αγιασμού των Υδάτων. Στην τελετή που πραγματοποιήθηκε με τη δέουσα λαμπρότητα στην πλατεία του Προφήτη Ηλία ανήμερα των Θεοφανείων, παρέστη ο Δήμαρχος μας Λάμπρος Μίχος, σύσσωμη η δημοτική αρχή, η βουλευτής του τομέα μας Νάντια Γιαννακοπούλου και η Αντιπεριφερειάρχης Οικονομικών Μαριάννα Τουμαζάτου. Στη θεία λειτουργία, που προηγήθηκε στον Ιερό Ναό του Προφήτη Ηλία χοροστατούντος του Αρχιμανδρίτη Μελέτιου, ιδιαίτερη συγκίνηση προκάλεσε η βράβευση της υπεύθυνης της αιμοδοσίας στον Προφήτη Ηλία, κ.Βάσως Παπαζαφειροπούλου, από τον Προϊστάμενο του Ιερού Ναού πατέρα Μελέτιο, βραβείο που της παρέδωσε ο Δήμαρχος, αφού εξήρε την προσφορά της.

Μεγάλη ήταν η παρουσία των κατοίκων, οι οποίοι μέσα σε κλίμα κατάνυξης παρακολούθησαν τη θεία Λειτουργία και την τελετή του Αγιασμού των Υδάτων.